khistorydata/jeongjo-sjw-relations huggingface dataset:
정조 2년
戊戌正月二十五日巳時。上御熙政堂。大臣備局堂上。引見入侍時。領議政金尙喆。左議政鄭存謙。右議政徐命善。知中樞府事具善復。行戶曹判書具允鈺。行工曹判書洪樂性。行司直李重祜。漢城判尹鄭尙淳。行副司直張志恒。行副司直鄭光漢。行副司直鄭好仁。行都承旨洪國榮。開城留守兪彦鎬。行左承旨鄭民始。大司諫徐有防。獻納洪周萬。持平李思祚宋銓。校理朴在源。記事官鄭東浚。事變假注書李敏采。記事官徐龍輔金勉柱以次進伏訖。尙喆曰。日間聖體。若何。上曰。一樣矣。尙喆曰。王大妃殿氣候。若何。上曰。一樣矣。尙喆曰。惠慶宮氣候。若何。上曰。一樣矣。尙喆曰。得見禮曹參判鄭昌聖疏本。則以大祥後服色事。有所陳達矣。此是考例稟定事。而旣有先朝已行之例。依此磨鍊好矣。上曰。予亦考見日記。則果有已行之例。而禮堂有此陳稟。伊時似未及詳載於該曹謄錄矣。尙喆曰。該曹謄錄。則果無可據之例云矣。上曰。親喪固所自盡。且在從厚之義。禫前素色。禮亦無妨。而果如禮堂所陳。陵幸時實多窒礙之端矣。命善曰。陵行時則黑笠黲袍。旣有已行之例。今無更商者矣。尙喆曰。臣考見大祥時變除儀註。則行祀日。殿下旣御翼善冠黲袍烏犀帶矣。註曰。笠則仍用白笠云者。殊非古禮。且陵行時。則旣有已禮。別無更爲稟定者矣。尙喆曰。此統制使李昌運狀啓也。以爲今春三南合操設行當否。請令廟堂稟旨分付矣。三南春操。旣皆姑停。毋論合操與各操。一竝停止之意。分付。何如。上曰。依爲之。出擧條尙喆曰。此全羅兵使柳爀狀啓也。以爲今春巡操及營城將巡點。依例擧行事。令廟堂稟旨分付矣。湖南雖免設賑。聞其民事。亦難行操云。春操竝巡點姑停。待秋擧行。何如。上曰。依爲之。出擧條尙喆曰。此公忠兵使李鼎炳春操取稟狀啓也。以爲今春習操與各鎭營將巡點等事。令廟堂稟旨分付矣。本道災邑最多。今方設賑。此時行操。民事可悶。竝巡點姑停。待秋擧行。何如。上曰。依爲之。出擧條尙喆曰。此咸鏡監司趙㻐狀啓也。以爲本營獨鎭軍兵合大操。纔經大賑。軍民未蘇。裹糧赴操。實爲切悶。姑許停止。輪操四年之間。一不擧行。依定式設行事。請令廟堂稟旨分付矣。北路民事。道臣狀論旣如此。合操姑停。輪操使之擧行。而因此有可達者矣。南兵營春操。向以設行之意。稟定行會。而今欲待新兵使到任而設行。則漸値農作之時。其間事勢。不可不念。春操姑停。待秋擧行。何如。上曰。依爲之。出擧條尙喆曰。此守禦使洪樂性狀啓也。以爲今春合操。旣已停止。巡點何以爲之事。請令廟堂稟旨分付矣。每當停操之時。巡點亦不得行。一體姑停之意。分付。何如。上曰。依爲之。出擧條尙喆曰。此慶尙右兵使李長爀狀啓也。以爲今春習操及營將節制使巡點。依例擧行事。請令廟堂稟旨分付矣。本道多設賑之邑。故左兵營春操。旣令停止。右兵營亦不可異同。竝巡點一體姑停。待秋擧行。何如。上曰。依爲之。出擧條允鈺曰。慶尙監司李性源狀啓內。密陽下東面。去十二月十六日失火。延燒民家三十四戶。恤典令該曹稟處事命下矣。燥燼家舍。大戶米九斗。中戶米八斗。小戶米七斗。殘戶米六斗。依前例題給之意。分付本道道臣。何如。上曰。依爲之。出擧條上謂尙喆曰。今番都政。允合物議云乎。尙喆曰。物議則未及聞之。而見其政眼。則可謂至公矣。上曰。留待守令邊將入侍。尙州牧使兪彦鉉。吉州牧使姜吾成。綾州牧使呂善德。礪山府使李達秀。平山府使白師誾。豊德府使尹守仁。漆谷府使趙慶進。甲山府使李陽運。居昌府使金致五。谷城縣監李泰亨。咸陽府使李殷昌。南原府使鄭存中。定平府使金處漢。嘉山郡守韓聖泰。郭山郡守曺潤根。珍島郡守閔養洙。寶城郡守呂善泰。鳳山郡守朴光迪。价川郡守李彬。三登縣令李宅源。龍仁縣令田泰祥。積城縣監南紀溟。井邑縣監鄭喆淳。南海縣監元宇鎭。求禮縣監朴明煥。光陽縣監鄭駿采。恩津縣監申韺。尼城縣監鄭亮采。英陽縣監沈公藝。利城縣監金宗煜。鎭安縣監宋若欽。燕歧縣監沈銈。長鬐縣監吳泰彦。長連縣監金省身。咸平縣監李尙訥。水運判官李普中。咸鏡中軍李延喆。南虞候成玉。統虞候金纘勳。幽谷察訪金鳳顯。居山察訪柳漢秀。靑丹察訪李碩采。成歡察訪朴宗彦。靑岩察訪白宗爀。昌樂察訪文躍淵。椒島僉使金尙兌。神光萬戶鄭選。在德萬戶崔泰杞。蛇島僉使崔泰崙。梨洞萬戶金應箕。德津萬戶安就章。吾老梁萬戶金聲裕。山羊會萬戶李仁達。羅暖萬戶成致鳳。薺浦萬戶徐弘規。東里僉使李廷蕃。平薪僉使金相夏。臨淄僉使尹德文。舒川萬戶金萬衡。夞怪萬戶韓光湜。許沙僉使李成龍。玉浦萬戶金澤瑞。平南萬戶李長益。白翎僉使李東植。阿山萬戶崔氣澤。造山萬戶林萬春等。以次進伏訖。上下詢職姓名及履歷。仍命誦七事訖。尙喆曰。寶城郡守呂善泰。曾莅彦陽。連經中下考。旣無治績之可稱。而今日出入奏對之際。亦多駭然。難責其弊邑蘇殘。呂善泰罷職。其代擇差。何如。上曰。依爲之。出擧條尙喆曰。居山察訪柳漢秀。衰老如此。郵官雖與守令有異。馬政亦難强責。改差。何如。上曰。依爲之。出擧條尙喆曰。居昌自是嶺底弊邑。宜付熟手。新除府使金致五。豈無他可試之邑乎。今姑改差。何如。上曰。依爲之。出擧條上曰。居昌聞是弊邑云。而雖不可以貌取人。宜送剛明之人。以爲振刷之地爲好矣。仍命書傳敎曰。居昌府使金致五改差。尙喆曰。礪山府使李達秀。旣經本道兵使。論以近例。勢難赴任。今姑改差。何如。上曰。依爲之。出擧條上命書傳敎曰。今聞大臣所奏。旣經本道兵使云。礪山府使。李達秀改差。次至閔養洙。上曰。珍島聞是海中弊邑。宜付熟手。此人果何如。志恒曰。臣待罪秋判時。此人爲秋郞。甚爲勤實矣。尙喆曰。珍島以海中難治之邑。宜付熟手。新郡守閔養洙。旣是初除。今姑改差。其代毋論文武。各別擇送之意。分付銓曹。何如。上曰。珍島自是海中弊邑。故以爲此人。如何於此邑。更聞諸宰所奏。於秋郞頗稱職云。仍爲落職。有非綜核之道。寶城雖云弊邑。與珍島有間。令銓曹移擬可也。出擧條次至白宗爀。上下詢職姓名。宗爀不爲起伏。又不趨蹌。民始請推考。上曰。靑岩察訪白宗爀拿處。出榻敎次至椒島僉使金尙兌等。上下詢職姓名履歷訖。仍命退。上謂尙喆曰。草草引見。不能盡知其人之如何。而卿奉改差諸人。似難付之於弊局。而或積久仕。或有年老。雖不强責。情則可矜矣。尙喆曰。難知者人也。而俄者改差諸人。則實難畀以字牧之任矣。上曰。臺臣退去。臺廳傳啓。可也。仍命退。諸臣以次退出。
정조 2년
戊戌正月二十五日午時。上詣璿源殿。奉審入侍時。領議政金尙喆。禮曹判書李景祜。戶曹判書具允鈺。工曹判書洪樂性。行都承旨洪國榮。行左承旨鄭民始。記事官鄭東浚林錫喆金勉柱。以次侍立。上具翼善冠淡澹圓領袍烏犀帶。自內詣璿源殿展拜。仍詣殿內奉審訖。上曰。日前奉審時。第二室唐家屛風等制度尺量。未及出樣矣。卿等與別看役。詳細看審可也。尙喆等看審訖。上還詣養志堂。命諸臣進前。上曰。內唐家。一依第一室見樣爲之。而床卓及祭器。亦取樣於第一室爲之好矣。允鈺曰。唐家則旣出見樣。而至於祭器。則亦出見樣然後。可以及期造成矣。上曰。祭器見樣。則當自內下之。取見出樣。而從速造成可也。上命退。諸臣以次退出。
정조 2년
戊戌正月二十五日申時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。國榮曰。開城留守兪彦鎬。爲續明義錄撰修事上來矣。今已訖役。而聞本都多有所看事。分付下送。似好矣。上曰。從速下去事。分付。可也。國榮曰。閔養洙寶城移除之敎。實是聖德事矣。上曰。觀其貌樣。實不合於字牧之任。而聞其秋郞時稱職。欲爲激勵之道。特命移除。果能稱當否也。國榮曰。觀其爲人則頗淳謹。如此之人。安知不善治乎。上曰。今日改差守令。非但爲人之不似。多有年老者。如此昏耗之人。安得臨民乎。銓曹之當初差出。殊甚不察矣。國榮曰。許多守令差出之際。或不無雜錯之事矣。命讀諸道狀啓。國榮讀奏。命退去。諸臣以次出。
정조 2년
戊戌正月二十五日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。旣出圖式。而器皿大小。亦已詳定。祭器自明日造成可也。國榮曰。今日戶判。旣承下敎。故今將擧行矣。上曰。聞戶判言。則天銀乃是高品。而戶曹所在。名以天銀。鉛鐵交雜云。然否。國榮曰。戶曹所在銀子。雖曰天銀。皆是黃銀之類。若銷出一兩。則折半欠縮云矣。上曰。此是封不動之物。而何如是乎。國榮曰。當初封不動時。有天地玄黃之別。而中間錯雜之事。實未可知矣。上曰。此全是下輩幻弄。而官員不察之致也。國榮曰。不無此等之弊矣。命讀璿源殿移還安擇日草記。國榮讀奏。上曰。初九日移安。十七日還安。則其間工役。可無窘速之事乎。國榮曰。其間日子。雖云促迫。治材雕刻等事。若預爲措備。則十七日前。必無窘急之慮矣。命退去。諸臣以次出。
정조 2년
戊戌正月二十王日初更三點。上御誠正閣。軍士房承旨入侍時。行左承旨鄭民始。記事官鄭東浚徐龍輔金勉柱。以次進伏訖。上命讀公事。民始讀奏訖。上命書判付。上曰。朝於賓對。以大祥後服色事。已就議於大臣。而其在從厚之道。禫前素服。於禮無妨。而但陵幸時。則服色甚難處矣。陵幸時。黑笠黲袍。旣有已行之禮。則雖不載於該曹謄錄。依此爲之。似好矣。民始曰。臣亦考見日記。則先朝亦以此事。有詢問之擧。仍爲定行矣。今亦依此爲之宜矣。上曰。今日守令入侍。或因大臣所奏。有改差之命。而至如居山察訪柳漢秀。聞渠有九十老母云。情亦可矜矣。民始曰。郵官雖與守令有異。而年老疲癃。實難强責矣。上命退。承史以次退出。
정조 2년
行都承旨洪國榮宿衛所直。行左承旨鄭民始坐。右承旨李鎭衡坐直。左副承旨朴盛源受由在外。右副承旨李敬養坐直。同副承旨申應顯坐。注書柳孟養藥院直鄭東浚仕直。事變假注書李敏采仕。
정조 2년
傳于李敬養曰。守令察訪邊將。復職初仕人。竝入侍。
정조 2년
李敬養。以吏曹言啓曰。再昨日都政。景慕宮守奉官崔興遠之遠字。誤以源字書入受點。原單子改付標以入。而臣等俱有不察之失。惶恐待罪之意。敢啓。傳曰。知道。勿待罪。
정조 2년
行副提學吳載純。大司諫徐有防。司諫洪彦喆。持平李思祚宋銓。獻納洪周萬。校理鄭宇淳。副校理朴在源嚴思晩。正言安廷玹。修撰林蓍喆安聖彬。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄措辭見上答三司曰。不允。
정조 2년
大司諫徐有防。司諫洪彦喆。持平李思祚宋銓。獻納洪周萬。正言安廷玹啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。施絶島定配之典。請洪樂任亟令王府。設鞫嚴問。明正典刑。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。嚴鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。夬正王法。請逆禶妻。金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請放逐鄕里罪人朴宗德。施以屛裔之典。措辭見上答兩司曰。不允。
정조 2년
持平宋銓啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請削黜罪人金漢耆。亟施竄配之典。請南海縣竄配罪人金載順。亟令王府。設鞫嚴問。請故判書李潭。亟施追削之典。請三水府罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。已物故外。設鞫嚴問。夬施當律。請黑山島島配罪人李普溫。設鞫嚴問。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙㻦。亟寢酌處之命。仍令王府。設鞫得情。夬正王法。請旌義縣減死安置罪人興老。亟寢酌處之命。仍令王府。設鞫得情。夬正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。施以當律。措辭見上答府曰。不允。
정조 2년
司諫洪彦喆啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請亟收安置罪人睦祖煥。量移之命。及放逐罪人鄭遠達李俊永。島配罪人閔百奮。放釋之命。以嚴隄防。請寢竄逐罪人朴宗岳。放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等十二人。已物故外。亟令嚴鞫。夬施當律。請還寢福永酌處之命。依律處斷。請海美縣定配罪人申光復。更令王府。嚴鞫得情。請楸子島定配罪人尹弘烈。亟令王府。設鞫嚴問。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。夬施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請放逐鄕里罪人尹得毅。施以屛裔之典。請韓後翼。卽令王府。嚴鞫得情。夬正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請亟收洪良浩慶興府使除授之成命。以嚴隄防。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊。減死之命。依律處斷。請荐棘罪人瑩中。亟令王府。設鞫嚴問。夬施當律。措辭見上答院曰。不允。
정조 2년
戊戌正月二十六日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。國榮曰。祭器自今日將爲始造。而莫重祭器。戶判時時看審然後。可以董飭精造。而戶判以藥院提調。不得出去。臣意則祭器有所重。闕內空閑處設冶所。以便戶判之監董似好。故仰達矣。上曰。予欲下敎而未果矣。卿言甚好。隆孝門外空閑地。設冶造成事。分付。可也。國榮曰。戶判雖監董。不可無郞廳。戶郞一員。使之入來看役乎。上曰。依爲之。命讀公事。國榮讀奏。命退去。諸臣以次出。
정조 2년
戊戌正月二十六日巳時。上御誠正閣。守令邊將。復職初入仕入侍時。同副承旨申應顯。記事官鄭東浚徐龍輔金勉柱。礪山府使柳文植。居昌府使李達秀。保寧縣監沈國賢。寶城郡守閔養洙。禮賓參奉柳東亨。南學訓導金宗鐸。阿吾地萬戶李德厚。以次進伏訖。上命進前。文植等以次進伏。上下詢職姓名履歷訖。上曰。至於寶城。昨日移擬之命。雖出於曲念之意。而汝下去後。須體此意。竭誠恤民可也。次至宗鐸。上曰。汝居在何處乎。宗鐸曰。居在咸鏡道矣。上曰。汝於何榜登科乎。宗鐸曰。臣於丙申庭試爲之矣。次至德厚。上曰。久勤爲幾年乎。德厚曰。爲十九年矣。上命退。諸臣以次退出。
정조 2년
戊戌正月二十六日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。命醫官先退。上曰。予每欲於資始門墻內。構一小亭。以爲暇豫之所。而猶慮其工費。雖是不些之物。常存露臺之戒。至今不成。書所云峻宇雕墻。未或不亡之訓。庶幾免否。國榮曰。伏承下敎。實不勝欽仰。而靡不有初。鮮克有終。詩經至戒。一心操舍。天壤或易。旣善其始。必圖其終。則軼三登五之治。可以想望矣。伏願推此心而益加勉勵焉。上曰。所陳好矣。而易放難守者。惟此一心。安保其永久如一乎。國榮曰。專在於本源上工夫。久久成習。則自無放失之慮矣。命讀諸道狀啓。國榮讀奏。命退去。諸臣以次出。
정조 2년
戊戌正月二十六日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。祭器所入銀子。當爲幾兩云乎。國榮曰。俄與戶判相議。當入二千餘兩云矣。上曰。所入之數。何其夥然也。國榮曰。銀子品劣。故瀜液之際。多有滓欠故是云矣。上曰。反庫時。留守眼同爲之乎。國榮曰。臣未能的知。而御史當與留守。同爲反閱矣。上曰。內庫若非中使。則不敢開庫。而惟繡衣。則雖內庫亦開視。故今番。則不遣中使。而令御史開庫反閱矣。國榮曰。御史旣是奉命。則雖內庫。有何所妨乎。上曰。兪彦鎬下去乎。國榮曰。明日下去云矣。命退去。諸臣以次出。
정조 2년
行都承旨洪國榮宿衛所直。行左承旨鄭民始式暇。右承旨李鎭衡坐。左副承旨朴盛源受由在外。右副承旨李敬養坐直。同副承旨申應顯坐直。注書柳孟養藥院直鄭東浚仕直。事變假注書李敏采仕。
정조 2년
申應顯。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 2년
傳于李敬養曰。都承旨入侍。
정조 2년
傳于洪國榮曰。副提調持加減心腎湯入侍。
정조 2년
李敬養啓曰。監察十三員內。二員在外。三員未署經。今此宗廟朔祭及各陵殿祭享。無以分排。在前如此之時。有未署經監察。署前行公之例。今亦依此例出仕事。分付。何如。傳曰。允。
정조 2년
濟州防禦使黃㝡彦狀啓。正朝方物。致此過限。惶恐待罪事。傳于李敬養曰。勿待罪事回諭。
정조 2년
申應顯。以義禁府言啓曰。時囚罪人金載仁。告身盡行追奪。徒三年定配。又五年禁錮事。照律啓目判付內。依允啓下矣。金載仁告身。盡行追奪。又五年禁錮。黃海道金川郡興義驛徒三年定配。而以議啓內辭意。具罪目。依例發遣府羅將。押送配所。何如。傳曰。允。
정조 2년
戊戌正月二十七日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。三月後服色。旣無拘礙。當爲謁陵。而一日內。諸陵展拜後回還。日力似窘急矣。國榮曰。五陵展拜。一日回還。甚爲窘急矣。上曰。健元陵及元陵。當行酌獻禮。尤當遲滯矣。國榮曰。然矣。命退去。諸臣以次出。
정조 2년
戊戌正月二十七日巳時。上御熙政堂。晝講入侍時。特進官黃景源。同知事鄭光漢。參贊官李鎭衡。侍讀官鄭宇淳。檢討官安聖彬。司諫洪彦喆。持平李思祚。記事官鄭東浚徐龍輔金勉柱。宗臣鶴林君焴。武臣副護軍田見龍。以次進伏訖。上讀前受音訖。宇淳進講論語。讀自子曰里仁。止蓋有之矣。我未之見也矣。上讀新受音訖。宇淳曰。里仁爲美。擇不處仁。焉得知。此乃凡人求仁擇居之意也。蓋與仁爲里。則自然薰陶漸染。成就德性。而欲擇里之仁不仁。必須知而後。爲處仁之方也。凡人求仁之義。猶尙如此。況帝王之道。尤有別焉。而但帝王。則與凡人有異。旣不可擇居求仁。則其道只在於廣求仁賢之人。布列左右。則此亦里仁之義也。此古所謂暬御之人。皆正人也。孟子曰。左右前後皆薛居州。王誰與爲不善。此實帝王里仁切要之語。而必擇仁賢之臣。尤合於擇處之知。故敢此仰達。又曰。子曰。不仁者。不可以久處約。不可以長處樂。仁者安仁。智者利仁。蓋凡人處約之久。必有卑屈邪僻之行。處樂之久。必有驕奢放從之事。惟仁者。不失其本心。而自無此患。在凡人其難如此。而帝王則尤是十分警惕處也。人君以南面之尊。四海之大。富貴已極。易至於驕奢放逸。其所操存之道。惟在於人。而安與利。卽是爲仁之道。且以長字觀之。聖人之意。尤爲深切。自古帝王。初政雖淸明。終至於怠忽。此乃靡不有初。鮮克有終者。而以漢文之仁賢。終有玉盃之惑。唐宗之英明。末有山水圖之換無逸。必以仁知工夫。終始慥慥然後。可無此患。伏願深留聖念焉。聖彬曰。子曰。我未見好仁者惡不仁者。此指成德之事而言之者也。仁之成德。雖是難事。而亦在於學者用力之淺深。苟能實用其力。則雖難而亦易。故連三章皆以未見二字言之。其勉人之切。待人之厚。可以見聖人之心矣。人主處君師之位。其所作人之道。尤當體驗而勸勉處也。自夫世降道衰。好仁而惡不仁者。亦無幾人。此亦可歎處。若以夫子此三章之義。責厲而奮發之。則好仁者必多有之。惡不仁者亦多有之矣。仁者必有其勸。不仁者。尤益懲畏。人才盛衰。世道汚隆。專在於此。而此亦立志工夫。立志旣堅。則自可以力行而有成。允合於君師作人之道。故敢此陳達矣。上曰。上下番所陳。俱好矣。景源曰。仁者能好人能惡人。此一節誠好矣。若有一毫私意。參錯於其間。則不無偏處。伏願於此等處體念焉。光漢曰。仁之所包。至廣且大。且常仁不讓於師云者。可以見聖人之意。而學者尙如此。況帝王乎。伏願體念於此等處焉。鎭衡曰。上下番經筵。已爲陳白。別無所陳矣。上曰。孝爲百行之源。則孝悌豈不大也。而亦是仁中之一事。則仁者非可以形容者也。光漢曰。仁之一字。實難形容言矣。上曰。以仁之一字。語其大則天之爲天。聖之爲聖也。語其小則手足之不仁。亦在中矣。仁之義豈不大歟。宇淳曰。聖敎誠至當矣。上曰。好仁惡不仁。非兩件事也。眞知其仁之可好。然後好之矣。眞知不仁之可惡。然後惡之矣。若好仁則惡不仁。自在其中矣。聖彬曰。果如聖敎。惡不仁。自在於好仁中矣。上命臺諫進前。彦喆思祚宇淳聖彬等所啓。請鄭妻爲先削其爵號。亟施邦憲使四百年宗社。轉危而爲安。上曰。不允。又所啓。請還寢遠竄罪人韓翼謩。金吾草記勿施之命。仍施遠竄之典。上曰。不允。又所啓。請放歸田里罪人金相福。爲先極邊遠竄。上曰。不允。彦喆思祚所啓。請薪智島定配罪人敬彬。熊川縣定配罪人成運。亟令王府。更爲設鞫得情。上曰。不允。又所啓。請還寢象厚放歸田里之命。仍施絶島定配之典。上曰。不允。又所啓。請洪樂命。亟令王府。設鞫嚴問。明正典刑。上曰。不允。又所啓。請彦衡養遂獻遂。竝令王府。設鞫嚴問。上曰。不允。又所啓。請還寢會遂絶島定配之命。仍令王府。嚴鞫得情。上曰。不允。又所啓。請還寢李觀源定配之命。更令王府。設鞫得情。上曰。不允。又所啓。請黑山島定配罪人龜柱。亟加嚴鞫。快正王法。上曰。不允。又所啓。請逆禶妻。金吾初定濟州地定配。籍沒家産。一依法典擧行。上曰。不允。又所啓。請遲晩後物故罪人啓能。亟施孥籍之典。上曰。不允。又所啓。請放逐鄕里罪人朴宗德。施以屛裔之典。上曰。不允。又所啓。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。上曰。不允。思祚所啓。請大靜縣爲奴罪人金壽賢。依律處斷。上曰。不允。又所啓。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。上曰。不允。又所啓。請梁山郡定配罪人錫達。依律處斷。上曰。不允。又所啓。請削黜罪人金漢耆。亟施竄配之典。上曰。不允。又所啓。海南縣竄配罪人金載順。亟令王府。設鞫嚴問。上曰。不允。又所啓。請故判書李潭。亟施追削之典。上曰。不允。又所啓。三水府定配罪人洪達洙。亟令王府。更加嚴鞫。依律處斷。上曰。不允。又所啓。請長鬐縣遠竄罪人聖中。亟令王府。設鞫嚴問。期於得情。快正王法。上曰。不允。又所啓。請削版罪人有臣宗甲義駿。竝令王府。設鞫嚴問。依律處斷。上曰。不允。又所啓。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。已物故外。設鞫嚴問。快施當律。上曰。不允。又所啓。請黑山島島配罪人李普溫。設鞫嚴問。上曰。不允。又所啓。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。上曰。不允。又所啓。請楸子島定配罪人趙嵎。亟寢酌處之命。仍令王府。設鞫得情。快正王法。上曰。不允。又所啓。請旌義縣減死安置罪人興老。亟寢酌處之命。仍令王府。設鞫得情。快正王法。上曰。不允。又所啓。請還收罪人李彝永李㖯伊。減死刑配之命。竝依律施行。上曰。不允。又所啓。請前醫官方泰輿。更令該府。窮覈取服。施以當律。上曰。不允。又所啓。請薪智島薦棘罪人瑩中。設鞫嚴問。施以當律。上曰。不允。彦喆所啓。請大靜縣定奴罪人金壽賢。更令王府。設鞫嚴問。依律處斷。上曰。不允。又所啓。爲爲奴罪人河翼龍金重得。亟令王府。設鞫得情。快正王法。上曰。不允。又所啓。請海南縣定配罪人李弘濟。亟令王府。設鞫嚴問。上曰。不允。又所啓。請海南縣竄配罪人金載順。亟令王府。設鞫嚴問。上曰。不允。又所啓。請亟收安置罪人睦祖煥量移之命。及放逐罪人鄭遠達李俊永。島配罪人閔百奮放釋之命。以嚴隄防。上曰。不允。又所啓。請竄逐罪人朴宗岳放釋之命。上曰。不允。又所啓。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。上曰。不允。又所啓。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。已物故外。亟令嚴鞫。快施當律。上曰。不允。又所啓。請還寢福氷酌處之命。依律處斷。上曰。不允。又所啓。請海美縣定配罪人申光復。更令王府。嚴鞫得情。上曰。不允。又所啓。請楸子島定配罪人尹弘烈。亟令王府。設鞫嚴問。上曰。不允。又所啓。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。上曰。不允。又所啓。定配罪人具翼遠。亟寢酌處之命。仍令王府。設鞫得情。快施當律。上曰。不允。又所啓。請減死安置罪人大燮。亟寢酌處之命。仍令王府。設鞫得情。快正王法。上曰。不允。又所啓。請減死罪人弼海。亟寢酌處之命。仍令王府。設鞫得情。快正王法。上曰。不允。又所啓。請放逐鄕里罪人尹得毅。施以屛裔之典。上曰。不允。又所啓。請韓後翼。卽令王府。嚴鞫得情。快正邦刑。上曰。不允。又所啓。請遠竄罪人安兼濟李宅鎭。亟命王府。竝加嚴鞫。期於得情。依律處斷。上曰。不允。又所啓。請亟收洪良浩慶興府使除授之成命。以嚴隄防。上曰。不允。又所啓。請恒善支屬。亟命散配。日謙兄弟。竝投絶島。以嚴隄防。上曰。不允。又所啓。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。上曰。不允。又所啓。請荐棘罪人瑩中。亟令王府。設鞫嚴問。快施當律。上曰。不允。上命退。諸臣以次退出。
정조 2년
戊戌正月二十七日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。國榮曰。王大妃殿進御湯劑議定事。下敎矣。有何靡寧之候乎。上曰。別無大段症候。而每有嘔氣。水剌不得善進。且當換節之時。氣候時時有不平之漸。調理安胃之劑。不可不及時進御。卿出去後。與諸醫議定當進湯劑。可也。國榮曰。當此換節之時。恐有宿症候復發之慮。及此之時。調理之劑。甚爲穩當。當與諸御醫。議定後仰奏矣。命退去。諸臣以次出。
정조 2년
戊戌正月二十七日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。王大妃殿進御湯劑議定乎。國榮曰。臣與諸御醫詳議。則皆以爲當此換節之時。胃氣漸弱。故有嘔氣之發。安胃補元後。可以調下食飮。導順氣候。前日進御蔘𦬸散。更爲進御爲穩當云矣。上曰。王大妃殿進御蔘𦬸散五貼。自今日製入。命讀諸道狀啓。國榮讀奏。命退去。諸臣以次出。
정조 2년
行都承旨洪國榮宿衛所直。行左承旨鄭民始式暇。右承旨李鎭衡坐直。左副承旨朴盛源受由在外。右副承旨李敬養坐。同副承旨申應顯坐直。注書柳孟養藥院直鄭東浚仕直。事變假注書李敏采仕。
정조 2년
藥房都提調徐命善。提調具允鈺。右副承旨李敬養啓曰。伏未審日間聖體。若何。臣等今日率諸御醫。趁早入診。詳察聖候爲宜。王大妃殿氣候。何如。惠慶宮氣候。何如。臣等不任區區憂慮。敢來問安。竝此仰稟。答曰。知道。慈殿慈宮氣候。一樣。後日次入侍宜矣。
정조 2년
以香室朔祭受押單子。傳于李敬養曰。代押。孝明殿親祭。
정조 2년
以備忘記。傳于申應顯曰。今下弓矢。獜山僉使邊道玧處。給送。
정조 2년
申應顯啓曰。吏曹判書金鍾秀。參判徐浩修。牌不進推考傳旨。今方捧入。而開政命下之後。如是違牌。不卽擧行。事甚未安。更卽牌招。何如。傳曰。允。
정조 2년
傳于申應顯曰。貶罷守令之許久曠官。已甚可悶。夫馬留滯。弊亦不些。新除守令。一竝明日辭朝。催促下送。辭朝守令之不得留在城內。古例然也。挽近以來。紀綱解弛。辭朝而在城內。作一謬例。往雖不可論。來猶可矯。此後自吏曹另加察飭。俾無襲謬之弊。
정조 2년
申應顯。以備邊司言啓曰。會寧慶源開市。旣已完畢。令承文院撰出回咨。別定禁軍。騎發下送于義州府。使之傳給鳳城將處。以爲轉送北京之地。何如。傳曰。允。
정조 2년
李鎭衡。以兵曹言啓曰。卽接西所衛將牒報。則曜金門北邊宮墻三間許頹落云。令紫門監。爲先把子圍排。急速修築。而金虎門入直砲手二十名。依例除出。限修築間。各別守直之意。敢啓。傳曰。知道。
정조 2년
行副提學吳載純。大司諫徐有防。司諫洪彦喆。持平李思祚宋銓。獻納洪周萬。校理鄭宇淳。副校理朴在源嚴思晩。正言安廷玹。修撰林蓍喆安聖彬。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司諫徐有防。司諫洪彦喆。持平李思祚宋銓。獻納洪周萬。正言安廷玹啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請洪樂任亟令王府。設鞫嚴問。明正典刑。請彦衡養遂獻遂。竝令王府。設鞫嚴問。請還寢會遂定配之命。仍令王府。嚴鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。夬正王法。請逆禶妻。金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請放逐鄕里罪人朴宗德。施以屛裔之典。措辭見上答兩司曰。不允。
정조 2년
持平宋銓啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡爲奴罪人錫達。依律處斷。請削黜罪人金漢耆。亟施竄配之典。請南海縣竄配罪人金載順。亟令王府。設鞫嚴問。請故判書李潭。亟施追削之典。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鄭克煥宋翼彦宋載中李鎭常吳翰源金載器趙德潤洪時溥李心淵李商進復一等。已物故外。設鞫嚴問。夬施當律。請黑山島島配罪人李普溫。設鞫嚴問。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請旌義縣減死安置罪人興老。亟寢酌處之命。仍令王府。設鞫得情。夬正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。施以當律。措辭見上答府曰。不允。
정조 2년
獻納洪周萬啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請亟收安置罪人睦祖煥量移之命。及放逐罪人鄭遠達李俊永。島配罪人閔百奮放釋之命。以嚴隄防。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等十二人。已物故外。亟令嚴鞫。夬施當律。請還寢福氷酌處之命。依律處斷。請海美縣定配罪人申光復。更令王府。嚴鞫得情。請楸子島定配罪人尹弘烈。亟令王府。設鞫嚴問。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。夬施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請放逐鄕里罪人尹得毅。施以屛裔之典。請韓後翼。卽令王府。嚴鞫得情。夬正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請亟收洪良浩慶興府使除授之成命。以嚴隄防。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。請薦棘罪人瑩中。亟令王府。設鞫嚴問。夬施當律。措辭見上答院曰。不允。
정조 2년
大提學徐命膺疏曰。伏以臣於日前。忽伏奉三館除命。此是臣從前狼狽之地也。奚爲而又及於臣哉。臣於見職。有不可冒之義焉。有必可遞之情焉。蓋臣之初叨見職也。因璿譜跋文之體重。不得不黽勉一出。畢竟臺評峻發。聲罪狼藉。譏之以再疏卽膺。責之以不恤人言。每一循省。羞愧欲死。伊後前席。臣以議政或有遭彈行公之人。文衡初無遭彈行公之人。擧似仰奏於先朝矣。今雖歲月屢更。豈敢忘宿昔之筵奏。壞出處之大防。重自陷於不識羞恥之科哉。臣所謂不可冒之義者此也。臣自西藩納符也。伏承十行綸綍。特軫臣家滿盈之戒。至有不處要任之敎。鄭重恩言。如金如石。臣之父子兄弟。每相對莊誦。銘在肺腑。顧以朽鈍無用。分當乞身。而猶且低徊至今者。蓋不但便訣明時之爲不忍而已。誠以上天之曲遂生成如此。惟當一聽造化之陶甄故也。今玆所叨。凡其掌詞命知貢擧振文風等事。有國要任。莫京於此。豈可揚揚彈冠。以負我聖上慈覆之洪私哉。臣所謂必可遞之情者此也。方今大猷時升。文敎誕敷。凡在操觚吮墨之列者。孰不曰以此會當此任。乃人臣之至榮也。伏況正元閟宮。親獻祭文。卽是臣子效誠處。而以臣踪地。趨承無路。屢違嚴召。自速逋慢。惶懍震惕。歷日靡措。今始略入文字。仰請譴何。伏乞聖明。俯賜鑑諒。特遞臣文衡之任。回授可堪之人。以存廉防。以安愚分。千萬幸甚。答曰。省疏具悉。卿以宿趼。豈庸辭爲。議上徽號大禮也。何可以卿不出而愆時乎。卿其勿辭。卽速行公。
정조 2년
戊戌正月二十八日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。辭朝守令之不得留城內。自是古例。而近來則雖因飭敎。除拜後卽爲辭朝。留許多日。非但曠官之爲悶。夫馬之久滯。亦爲大弊。此豈催促下送之意乎。不可不一番嚴飭矣。國榮曰。下直守令之留滯城內。亦是謬習。可當一次申飭矣。上曰。領相時時入來監董乎。國榮曰。近以感病。不得頻頻入來矣。命退去。諸臣以次出。
정조 2년
戊戌正月二十八日巳時。上御熙政堂。晝講入侍時。知事洪樂性。特進官徐浩修。參贊官李敬養。侍讀官鄭宇淳。檢討官南鶴聞。持平宋銓。獻納洪周萬。記事官鄭東浚徐龍輔金勉柱。宗臣廣陵君烻。武臣副護軍吳載衡。以次進伏訖。上讀前受音訖。宇淳進講論語。讀自子曰人之過也。止子曰不患無位。上讀新受音訖。宇淳曰。子曰人之過也。各於其黨觀過。是知仁矣。自非成德君子。不能無過。聖人觀人之道。因其過而亦辨君子小人。其過過於忠厚。則是近於仁。君子之過也。過於刻薄。則是近於不仁。小人之過也。而君子小人。天性不同。故其過各異。此所以有人之過也。各於其黨之訓也。聖人觀人之道。以此觀之。至爲卓越精密。而於人君知人之方。此章尤爲緊切。於其取人之際。勿責其丕。其過近於仁。則是乃君子也。因其過而取其人。近於不仁。則是乃小人也。見其過而知其非。以大公至正之心。詳察細究。人雖有過。必因過而觀之。則君子小人之辨。似不難矣。此章之意。伏願深留聖意焉。鶴聞曰。衣食外物也。而人能不役志於外物者亦鮮矣。雖以聖門諸子言之。簞食瓢飮。不改其樂。惟顔子能之。衣弊縕袍。與衣狐貉者。立而不恥者。惟仲由能之。餘外無聞焉。蓋存心於進修之工者。必使天理流行。人慾消除然後。方可無外物之役志。尋常學者猶然。況帝王尊居千乘。富有四海。苟或馳心於外物。則其流之害。終至於縱慾滅理。奢汰無度矣。夫節儉。卽我列聖朝家法。殿下所嘗遵守體行者。而廈氈宴閒之中。所以悅耳目而適口體者。不患不多。一毫之差。千里之謬。甚可畏也。此等處。必留神存。戒好矣。又曰。子曰不患無位。患所以立。不患莫己知。求爲可知也。殿下所居之位。卽九五之位也。殿下旣以大德得位。則宜盡立字之義。夫治國之要。莫大於立法。立法之道。莫嚴乎懲討。而元凶巨慝。尙今假貸。上下相持。閱歲未已。夫懲討不嚴。則國法不立。法不能立。則國何能治乎。伏願深思立字之義。亟從臺臣之請。是臣區區之望也。樂性曰。上下番已陳達。而子曰君子懷德。小人懷土。君子小人之分。有如是矣。必於用人之際。觀其所懷之如何。則可以知矣。而知之之工。亶在於格致二字矣。伏願體念焉。上曰。所陳好矣。浩修曰。上下番經筵已陳。別無更奏矣。敬養曰。臣亦別無可陳者矣。上曰。無適無莫之義。何謂也。宇淳曰。註則以無可無不可釋之。而臣意則煞有異焉者矣。樂性曰。儒臣之言。似非矣。無可無不可云者。卽指無偏無倚之意也。謝氏之註。是矣。上曰。經筵之言。果好矣。上曰。聖人之言。辭不迫切。而朝聞道夕死一句。若外面驟看。則無或近於過當乎。宇淳曰。道者。卽事理當然之則也。苟不聞道。人不可以爲人。故聖人故發此敎。使人道不可不聞也。上曰。恥惡衣惡食者。未足與議云者。非但識趣之卑陋也。旣志於道。而恥惡衣惡食。則其循其外而無得於內。從可知矣。顔子之簞食瓢飮。不改其樂。子路之衣弊縕袍。立而不恥。可謂重內而忘外者矣。此章一句語。使識趣之卑陋者。有所恥也。聖人之意。蓋可見矣。樂性曰。聖敎誠至當矣。上命經筵先退。上曰。今日謝恩守令入侍。賤臣承命出。與淸安縣監吳濬根。獜山僉使邊道欽偕入進伏。上曰。守令進前。濬根進伏。上下詢職姓名。仍命誦七事訖。上曰。近來民弊。邑邑同然。下去後。懋力恤民。可也。道欽進伏。上下詢職姓名履歷訖。仍命先退。上命書傳敎曰。雖於尋常官職。不可備例而循俗。況玆兩銓重任乎。銓家之經一大政。認爲瓜期。已是不當底語。又若推緘滿囊。銓官之所不免。至於今番。予曰公。大臣亦曰公。以何所執。欲爲祈免乎。三度加由。亦近應文。吏曹判書金鍾秀。兵曹判書李徽之。竝卽牌招出仕。上曰。臺諫有闕。政官牌招開政。出榻敎仍命退。諸臣以次退出。
정조 2년
戊戌正月二十八日午時。上詣孝明殿。晝茶禮入侍時。右承旨李鎭衡。右副承旨李敬養。同副承旨申應顯。記事官鄭東浚徐龍輔金勉柱。以次陪從。上具衰服。詣孝明殿。親行晝茶禮。儀注上同仍還內。諸臣以次退出。
정조 2년
戊戌正月二十八日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。卽見學儒之疏。則請以尹志述。配享四賢祠。極爲妄率。當初志述之疏。予嘗不快於心矣。先王朝處分後。旋卽贈職入享。雖出於盛德事。配享則其時諸臣。以太涉過當陳奏還黜。則到今復提陳請。極涉不可。而況黜享時。以勿爲更配之意。作爲受敎。以板揭之。則尤何敢更議此事乎。良覺駭然。國榮曰。先王朝處分旣至當。而且有受敎。則豈敢遽然陳請乎。上曰。儒生輩。或未諳受敎而然耶。國榮曰。後進儒生之未聞受敎。無或怪矣。命退去。諸臣以次出。
정조 2년
戊戌正月二十八日酉時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。吏兵判之一味違牌。何故而然也。國榮曰。旣有飭敎。則分義所在。固當承膺。而一經大政。旋卽呈遞。已成近來謬例。故廉隅所在。似不敢遽然承牌矣。上曰。俄者傳敎已言之。而銓家之大政後。認爲瓜期。實無意義。此予之素訝歎者也。且今番都政。物議皆以爲公。則有何所嫌。而期於必遞乎。飭敎之下。又不出仕。誠極未安。國榮曰。飭敎旣如是縷縷。似不敢一向辭遜矣。命讀諸道狀啓。國榮讀奏。命退去。諸臣以次出。
정조 2년
行都承旨洪國榮宿衛所直。行左承旨鄭民始坐。右承旨李鎭衡坐。左副承旨李秉模坐直。右副承旨李敬養坐。同副承旨申應顯坐直。注書柳孟養藥院直鄭東浚仕直。事變假注書李敏采仕。
정조 2년
李敬養啓曰。河陽縣監李喜復。初不謝恩。而下直單子。徑先來呈。以致混入。事極未安。單子勿施。推考警責。何如。傳曰。允。
정조 2년
李秉模。以弘文館言啓曰。校理李儒慶。旣有只推之命。卽爲牌招察任。何如。傳曰。允。
정조 2년
大司諫徐有防。司諫洪彦喆。持平李思祚宋銓。獻納洪周萬。正言安廷玹啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請洪樂任亟令王府。設鞫嚴問。明正典刑。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。夬正王法。請逆禶妻金吾初定濟州地定配。籍沒家産。一依法典擧行。請遲晩後物故罪人啓能。亟施拏籍之典。請放逐鄕里罪人朴宗德。施以屛裔之典。措辭見上答兩司曰。不允。
정조 2년
持平李思祚啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請削黜罪人金漢耆。亟施竄配之典。請南海縣竄配罪人金載順。亟令王府。設鞫嚴問。請故判書李潭。亟施追削之典。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。已物故外。設鞫嚴問。夬施當律。請黑山島島配罪人李普溫。設鞫嚴問。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請旌義縣減死安置罪人興老。亟寢酌處之命。仍令王府。設鞫得情。夬正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。施以當律。措辭見上答府曰。不允。
정조 2년
正言安廷玹啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請亟收安置罪人睦祖煥量移之命。及放逐罪人鄭遠達李俊永。島配罪人閔百奮放釋之命。以嚴隄防。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等十二人。已物故外。亟令嚴鞫。夬施當律。請還寢福氷酌處之命。依律處斷。請海美縣定配罪人申光復。更令王府。嚴鞫得情。請楸子島定配罪人尹弘烈。亟令王府。設鞫嚴問。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。夬施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請放逐鄕里罪人尹得毅。施以屛裔之典。請韓後翼。卽令王府。嚴鞫得情。夬正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請亟收洪良浩慶興府使除授之成命。以嚴隄防。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。請荐棘罪人瑩中。亟令王府。設鞫嚴問。夬施當律。措辭見上答院曰。不允。
정조 2년
戊戌正月二十九日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。卽見吏判箚。所陳不無意見矣。國榮曰。封園之制。但止於大王私親。則吏判所言。誠有理矣。上曰。所係莫重。當博詢後商定矣。國榮曰。此等大事。不可以一人之言決之。廣詢庭僚。務歸得當。好矣。上曰。留滯守令。昨已嚴飭。此後則得無襲謬之弊乎。國榮曰。旣有飭敎。則爲守令者。焉敢一刻留滯乎。上曰。今日將爲內試射。自前內試射時。元無承旨入侍之事。而卿則方帶將任。與左承旨來待於靑陽門。可也。命退去。諸臣以次出。
정조 2년
戊戌正月二十九日巳時。上御誠正閣。軍士房承旨入侍。下直守令邊將。同爲入侍時。行左承旨鄭民始。記事官鄭東浚徐龍輔金勉柱。綾州牧使呂善德。尙州牧使兪彦鉉。吉州牧使姜五成。平山府使白師誾。咸陽府使李殷昌。礪山府使柳文植。居昌府使李達秀。豊德府使尹守仁。定平府使金處漢。柒谷府使趙慶進。南原府使鄭存中。嘉山郡守韓聖養。郭山郡守曺潤根。价川郡守李彬。珍島郡守李鼎烈。寶城郡守閔養洙。淸道郡守成雲柱。鳳山郡守朴光迪。豊基郡守趙思忠。鎭安縣監宋約欽。南海縣監元宇鎭。利城縣監金宗煜。咸平縣監李尙訥。尼城縣監鄭亮采。燕岐縣監沈鍷。積城縣監南紀溟。長鬐縣監吳泰彦。長連縣監金省身。保寧縣監沈國賢。三登縣令李宅源。谷城縣監李泰亨。英陽縣監沈公藝。恩津縣監申韺。井邑縣監鄭喆淳。光陽縣監鄭駿采。龍仁縣令田泰祥。求禮縣監朴明煥。許沙僉使李成龍。阿吾地萬戶李德厚等。以次進伏訖。上曰。守令邊將進前。善德等進伏。上曰。日前入侍時。已皆召見。故職名及履歷。不爲更詢。而今番都政。多出守令。而百里民憂。皆付於爾等。故每於下直之時。手書爾等姓名於壁上。以觀來頭之勤慢。如有治績。則自可知矣。如有不法。則亦自有國法。必誠心治民。毋負此申申面諭之意也。仍命宣諭訖。上曰。曠官想已多日。且夫馬亦必上來。似不無留滯之弊。爾等速爲赴任。可也。仍命先退。以左副承旨朴盛源變通啓辭。命書傳敎曰。許遞。又命書傳敎曰。承旨有闕代。兵曹參知李秉模除授。牌招入侍。仍命退。承史以次退出。
정조 2년
戊戌正月二十九日巳時。上御春塘臺。內試射入侍時。行都承旨洪國榮。記事官柳孟養徐龍輔金勉柱。以次進伏訖。以左副承旨朴盛源變通啓辭。上命書傳敎曰。許遞。又命書傳敎曰。承旨有闕代。兵曹參知李秉模除授。牌招入侍。上曰。承傳色之三請不出。則政院例有請推之規。而不此之爲。連請不止。何故而然也。民始曰。該房未諳規例。故不得趁卽請推矣。上曰。今日當射騎芻。而馬路甚泥濘。何以爲之乎。國榮曰。泥路似不得放馬矣。上曰。騎芻則後日入射。好矣。仍命射員呼名。立二貫革。射柳葉箭。別軍職宣傳官內乘。次第應射。國榮曰。柳葉箭當射幾巡乎。上曰。內試射前例十巡矣。射員畢射。上曰。誰爲壯元。國榮曰。具純林世載。壯元比較矣。上曰。當以片箭射比較。武藝別監入射。可也。國榮曰。武藝別監當射幾巡乎。上曰。柳片各一巡射之。可也。武藝別監畢射。命具純林世載射比較。上曰。片箭旣皆不中。以柳葉箭射。比較。可也。林世載爲二中壯元。命中使呼名施賞。至武藝別監。施賞訖。上還內。諸臣遂退出。
정조 2년
戊戌正月二十九日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。湯劑待令於閤外入之乎。上曰。今已夜深。將欲進水剌。今日則置之。可也。國榮曰。吏判箚辭。關係至重。此不可遲延。從速收議。好矣。上曰。賜批後。當卽收議矣。命讀諸道狀啓及啓本。國榮讀奏。命退去。諸臣以次出。
정조 2년
行都承旨洪國榮宿衛所直。行左承旨鄭民始坐直。右承旨李鎭衡齋直。左副承旨李秉模坐直。右副承旨李敬養齋直。同副承旨申應顯齋直。注書柳孟養藥院直鄭東浚仕直。事變假注書李敏采仕。
정조 2년
傳于李敬養曰。禮房承旨馳詣宗廟奉審後。諸執事進排官摘奸以來。
정조 2년
鄭民始。以都摠府言啓曰。今日入直內三廳。武兼禁軍及軍兵等。當爲中日習射。而國忌齋戒相値。不得爲之之意。敢啓。傳曰。知道。
정조 2년
吏曹判書金鍾秀箚曰。伏以仄聞有司之言。靖嬪映嬪封園。將依先朝下敎擧行。而以嗣服初。禮曹啓批中。有待祔廟擧行之敎。今年始當擧行云。臣於此。有區區所懷。須至先事一言。以備裁擇者。夫宮園之禮。是先大王定制。而但止於大王私親。其外則不與焉。此大聖人爲萬世深遠之慮也。以此推之。靖嬪封園。固是按例應行之典。而至於映嬪封園。似與先朝定制不相應。仰惟聖學高明。洞見義理之源。凡係典禮之至重至大者。無不一洗千古之陋。務合天理之公。則豈於此事。或有遺燭。而擧行之期。今已迫頭。臣愚死罪。意者。聖念得無以先朝下敎。重於議到。亟審如是也。此亦有大不然者。夫孝莫大於無違。故善繼述者。惟以當於理爲孝。而不拘拘於其跡。況此事。則先大王當初定制。垂之萬世。末年下敎。出於一時。噫。恪遵萬世之定制。而不敢以一時下敎。有所闊狹。乃所以承先王本意也。光殿下達孝也。欲望聖明。下臣此箚。薄議在廷。如有以臣言爲未允者。乞召臣至前。與之面難。務歸至當。幸甚幸甚。嗚呼。此事寔關國家典禮。先朝定制。臣若有懷不言。是臣負先朝也。負殿下也。玆不得不言。惟聖明察焉。答曰。省箚具悉。所係典禮之大者也。欲令雜議在庭矣。
정조 2년
戊戌正月三十日。記事官姜彙鈺。兵曹以高城郡守尹得弘。上番騎兵代送執頉罪。依大明律施行何如啓目。傳曰。依允。功議各減一等爲良如敎。
정조 2년
戊戌正月三十日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。四賢祠配享事。儒生輩不知先朝受敎。作爲渠輩事業。徒致紛紜。一番召見洞諭。好矣。國榮曰。此亦無妨。而旣有大司成。使之一番曉諭。亦似得當矣。上曰。祭器。十七日前。可當畢造乎。國榮曰。工役甚苛。其前似未及矣。上曰。然則夜役無妨矣。國榮曰。當觀勢。如有未及之慮。則當爲夜役矣。命退去。諸臣以次出。
정조 2년
戊戌正月三十日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。國榮曰。璿源殿第二室。日傘陽傘繖扇。當新造排設乎。上曰。不必新造。以泰寧殿所排者。修補用之。好矣。上曰。守令薦單子。何至今不爲入啓乎。國榮曰。未及盡數來到。故尙未得入啓矣。上曰。守令薦法。法意甚重。而此月將盡。尙今遲滯。政院何不申飭乎。國榮曰。政院則連爲催促。而吏曹尙不奉納矣。命退去。諸臣以次出。
정조 2년
戊戌正月三十日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。議號甚急。而文衡何至今不出乎。國榮曰。承批後。似當卽出。而猶以前事爲引云矣。上曰。徽號議定。所重在焉。豈可以前日情勢。一向爲引乎。國榮曰。其所引嫌。頗涉過矣。上曰。刑具定式頒行之後。京外其無弊端云乎。國榮曰。外方則未知何如。而京中則法司與各軍門。皆遵行新法。而小民之受罪者。皆感祝新令云矣。上曰。若永久遵行。則誠爲良法。而一年二年。有稽緩之慮。爲官長者。時時檢飭。較看尺度然後。可無弄奸之弊也。國榮曰。爲官長者。固當檢飭。而在朝家矯弊之道。時送摘奸。則大有益矣。上曰。予意亦然。命退去。諸臣以次出。
정조 2년
戊戌正月三十日初更三點。上御誠正閣。左承旨入侍時。行左承旨鄭民始。記事官鄭東浚徐龍輔金勉柱。以次進伏訖。上命讀公事。民始讀奏。仍命書判付。又命書吏曹判書金鍾秀箚批訖。又命書傳敎曰。甚是典禮之大者。下吏判箚。明朝會百官。雜議後以聞。仍命退。承史以次退出。
정조 2년
行都承旨洪國榮宿衛所直。左承旨鄭民始坐。右承旨李鎭衡坐直。左副承旨李秉模坐。右副承旨李敬養坐。同副承旨申應顯坐直。注書柳孟養藥院直鄭東浚仕直。事變假注書李敏采仕。
정조 2년
申應顯。以領議政金尙喆。左議政鄭存謙。右議政徐命善等意啓曰。臣等依下敎。謹與百官齊會大庭。二品以上收議四十四張。爲先都合以納之意。敢啓。傳曰。知道。
정조 2년
傳于李敬養曰。中官梁大宜。以幺麽中官。咫尺之地。放恣特甚。令該府拿問口招。
정조 2년
李秉模。以禮曹言啓曰。今春山陵展謁吉日。以何間推擇乎。敢稟。傳曰。以來月旬間擇入。而服色無難便之端。且有列朝已行之例。各陵展謁單子。依例書入。
정조 2년
戊戌二月初一日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。達宵行禮。侵曉還內。聖體。若何。上曰。一樣矣。上曰。百官皆來會乎。國榮曰。皆來會。而領相不爲入來矣。上曰。何故而不爲入來乎。國榮曰。先朝封園下敎時。以禮判昧於典禮。已奉承下敎。故今不敢循例收議。方陳箚云矣。上曰。似然矣。國榮曰。近來人心極惡。江村尤甚。日昨江村無賴之輩。溺殺刑曹禁吏四人云。此是無前變怪之事矣。上曰。原犯人捉得乎。國榮曰。今方譏察。而姑未捉得云矣。上曰。近來人心。若此之極惡。誠極驚心。國榮曰。人心漸不如古。世道隨而益下。有如此之變。日後之慮。誠不細矣。命讀禮曹謁陵擇日取稟草記。國榮讀奏。命書批答。命退去。諸臣以次出。
정조 2년
戊戌二月初一日午時。上諸孝明殿。親行晝茶禮入侍時。行左承旨鄭民始。右承旨李鎭衡。右副承旨李敬養。同副承旨申應顯。記事官鄭東浚徐龍輔金勉柱。以次陪從。上具衰服。詣孝明殿。親行晝茶禮。儀註上同仍還內。諸臣以次退出。
정조 2년
戊戌二月初一日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。政府啓辭。以二品以上收議四十張入啓爲辭。百官獻議。不爲擧論。若於政府啓辭。獨爲批答。則外人必不知收議於百官。何以則爲好耶。國榮曰。政院以此事往復於大臣。而終不添入。故政院方啓辭入啓矣。上曰。百官則已收議。在外儒臣處。不可不收議矣。國榮曰。事係重大。博議於山林。好矣。命退去。諸臣以次出。
정조 2년
戊戌二月初一日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。卽見收議三百餘張。皆同聲一辭。如此重大之事。似無歧貳之論。而大抵收議之法。採探衆議。則人見各自不同。其中有曰可者。亦有曰否者。各陳所見。則在上者。固當裁擇決之。而近來彌縫之習。作一痼弊。大官以先探上意爲主。小官以大官之意。作爲準則。雖有臆見。初不敢爲一言半辭之携異者。誠爲世道慨然。國榮曰。朝著之上。彌縫姑息之成習。非今似今。而旣有獻議之命。則是非可否之間。出意見以對。而前後收議。未有一人之別議。誠不勝寒心矣。命讀諸道啓本。國榮讀奏。命退去。諸臣以次出。
정조 2년
戊戌二月初一日子時。上詣孝明殿。親祭入侍時。行都承旨洪國榮。行左承旨鄭民始。右承旨李鎭衡。左副承旨李秉模。右副承旨李敬養。同副承旨申應顯。記事官柳孟養鄭東浚徐龍輔金勉柱。以次陪從。上具布裹翼善冠布圓領袍。乘輿出協陽門。由建陽門。入明政門。降輿入幕次。改具衰服。詣孝明殿。就板位。贊禮啓請俯伏哭。上俯伏哭。贊禮啓請止哭興四拜。上止哭興四拜。仍詣盥洗位。西向立。應顯承水。秉模沃水。鎭衡進巾。民始受巾。贊禮啓請詣樽所。上詣樽所北向立。民始酌酒。鎭衡受酒。贊禮啓請詣靈座前。上詣靈座前俯伏。應顯捧爐。秉模捧香。國榮進爵。上受爵以授民始民始奠爵。上俯伏興少退跪。大祝讀祝訖。贊禮啓請降復位。上降復位。亞獻終獻如初獻禮。贊禮啓請俯伏哭。上俯伏哭。贊禮啓請止哭興四拜。上止哭興四拜。贊禮啓請詣坎位。上詣坎位北向立。大祝奉祝置坎上。以火燒之。贊禮啓請禮畢。秉模曰。今日行祭時。未及禮畢。而徑先撤饌。事極駭然。當該典司推考。何如。上曰。事雖駭然。此後則申飭。可也。出擧條上還詣幕次。命書傳敎曰。孝明殿祥期不遠。文武官罷削人員。自吏兵曹別單書入。上改具布裹翼善冠布圓領袍。乘輿出明政門。由建陽門。入宣化門內。降輿還內。諸臣以次退出。
정조 2년
行都承旨洪國榮宿衛所直。行左承旨鄭民始坐。右承旨李鎭衡坐。左副承旨李秉模坐。右副承旨李敬養坐直。同副承旨申應顯坐直。注書柳孟養藥院直鄭東浚仕直。事變假注書李敏采仕。
정조 2년
以備忘記。傳于鄭民始曰。今下弓矢。山羊會萬戶李仁達。平南萬戶李長益。吾老梁萬戶金聲裕。夞怪萬戶韓光㵓。梨洞萬戶金應箕。阿山萬戶崔氣澤處。給送。
정조 2년
李秉模啓曰。靑巖察訪白宗赫。肅拜單子入啓之後。不爲入來。事甚未安。推考警責。原單子勿施。何如。傳曰。允。
정조 2년
傳于申應顯曰。箚批旣下。收議垂畢。吏判明朝入侍。
정조 2년
鄭民始啓曰。兵曹判書李徽之。依下敎來待矣。傳于曰。入侍。
정조 2년
申應顯啓曰。今日二品以上收議四十四張。大臣已爲啓辭捧入。而三品以下百官獻議三百四張。則該房承旨受於大臣。照數入啓之意。敢啓。傳于曰。重其事之道。不可不詢及山林矣。在外儒臣處。亦爲問議。
정조 2년
傳于申應顯曰。同副承旨。明日馳詣社稷祭肄儀所。諸執事以下。摘奸以來。
정조 2년
李秉模。以戶曹言啓曰。觀察使節度使薦。每於歲首擧行。而堂上有故。限內不得爲之之意。敢啓。傳曰。知道。
정조 2년
又以吏曹言啓曰。頃者都政。光陵參奉尹泰國。備擬受點矣。追聞在喪未終制云。望單勿施。臣等亦有不察之失。惶恐待罪之意。敢啓。傳曰。知道。勿待罪。
정조 2년
行副提學吳載純。大司諫徐有防。司諫洪彦喆。持平李思祚宋銓。獻納洪周萬。校理鄭宇淳。正言安廷玹。副修撰嚴思晩。修撰安聖彬林蓍喆。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司諫徐有防。司諫洪彦喆。持平李思祚宋銓。獻納洪周萬。正言安廷玹啓曰。請新智島定配罪人敬彬。亟令王府。更爲設鞫得情。請還寢象厚放歸田里之命。仍施絶島定配之典。請洪樂任。亟令王府。設鞫嚴問。明正典刑。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。嚴鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。快正王法。請逆禶妻。金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請放逐鄕里罪人朴宗德。施以屛裔之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。
정조 2년
持平宋銓啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請削黜罪人金漢耆。亟施竄配之典。請南海縣竄配罪人金載純。亟令王府。設鞫嚴問。請故判書李潭。亟施追削之典。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。已物故外。設鞫嚴問。夬施當律。請黑山島島配罪人李普溫。設鞫嚴問。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請旌義縣減死安置罪人興老。亟寢酌處之命。仍令王府。設鞫得情。夬正王法。請還收罪人李彝永李㖯伊重根減死刑配之命。竝依本律施行。請薪智島荐棘罪人瑩中。設鞫嚴問。施以當律。措辭見上答府曰。不允。